Muž s bolesťami v krížoch a odmietaním vyhľadať lekársku pomoc: možnosti liečby
Dobrý deň, Muž má bolesti v krížoch už skoro mesiac, nie a nie ísť k lekárovi, začína ho už bolieť aj predok, semenníky, svaly na stehne, nezohne sa. Neviem ho nijak dostať k lekárovi na vyšetrenia, podľa mňa už by mal brať antibiotiká, avšak je nejaká možnosť voľnopredajných liekov?
Dobrý deň,
ďakujeme za Vašu otázku.
Bolesť, ktorú pociťuje Váš muž v krížovej oblasti by mohla súvisieť s bolesťou semenníkov v prípade, že by sa jednalo o zápalové ochorenie močových ciest alebo pohybového aparátu (chrbtice). Žiaľ, pre nastavenie adekvátnej liečby a zistenie konkrétnej príčiny je potrebné lekárske vyšetrenie. Bolesť semenníkov môže byť prejavom prebiehajúceho zápalu či infekcie, no v niektorých prípadoch môže byť signálom závažného zdravotného problému, najmä ak pretrváva dlhšie obdobie. Taktiež sa objavuje pri zápale prostaty. Téme zápalu močových ciest sa venovala kolegyňa v minulosti, jej odpoveď si môžete
prečítať tu
.
Silná bolesť krížov a chrbtice má množstvo príčín. Môže to byť napríklad príliš veľká záťaž chrbtice pri nesprávnom zdvíhaní ťažkých bremien, nesprávne držanie tela, úraz, zápalové ochorenia. Taktiež sa môže jednať o prenesené bolesti chrbtice, ktoré majú pôvod v inom orgáne tela. Z voľnopredajných možností Vám na krátkodobé tlmenie bolesti odporúčam liek
Flector EP 25mg
. Tento liek zmierňuje bolesť, a súčasne tlmí zápal a opuch. Odporúčané dávkovanie je 1 (25 mg) mäkká kapsula s odstupom 4 - 6 hodín podľa potreby. V priebehu 24 hodín sa nesmie užiť viac ako 3 mäkké kapsuly. Mäkké kapsuly sa majú prehltnúť celé a zapiť vodou. Súčasne odporúčam úžívať liek
Guajacuran
. Obsahuje liečivo guajfenezín, ktorý okrem iného uvoľňuje kostrové svalstvo. Odporúčané dávkovanie je 1 tableta 3 až 5-krát denne.
Pre zistenie príčiny a nastavenie tej správnej liečby je nutné, aby Váš muž navštívil lekára.
Prajem skorú úľavu od ťažkostí.
S pozdravom
Mgr. Emma Halás Haluščíková